Bartholomew Roberts

**Bartholomew Roberts** (17. 5. 1682. — 10. 2. 1722.) je bio Velški pirat koji je pljačkao obale obiju Amerika i zapadne Afrike od 1719. do 1722. Bio je najuspješniji pirat Zlatnog doba piratstva zarobivši više brodova od najpoznatijih pirata toga vremena; poput Crnobradog ili kapetana Kidda. Pretpostavlja se da je zarobio 470 brodova. Danas je poznat i kao **Black Bart** (eng. Crni Bart) ali to ime nikada nije korišteno za njegova života.

## Mladost
Rođen je 1682. u selu Casnewydd-Bach u Walesu. Ime mu je prvotno bilo John Roberts i nepoznato je zašto ga je promjenio u Bartholomew. Najvjerojatnije je krenuo na more u dobi od 13 godina, 1695. ali nema daljih zapisa o njemu sve do 1718. kada je bio časnik na šalupi s Barbadosa. 1719. bio je treći časnik na robovlasničkom brodu *Princess* (eng. *Princeza*) iz Londona, pod zapovjedništvom kapetana Abrahama Plumba. Početkom lipnja te godine, *Princess* je bila usidrena u luci Anomabu uz Zlatnu obalu u današnjoj Gani, kada je zarobljena od pirata. Pirati su imali dva broda, *Royal Rover* i *Saint James* pod zapovjedništvom Howella Davisa, koji je također bio Welšanin kao i Roberts. Roberts i još neki njegovi drugovi su prisiljeni da se pridruže piratima. Davis je brzo otkrio da je Roberts vrstan pomorac i uzeo ga je za savjetnika. Ispočetka se Roberts nije želio privići piratskom načinu života ali ga je ubrzo prihvatio.

## Piratski život
### "Bolje biti zapovjednik nego običan čovjek"
Nekoliko tjedana kasnije *Saint James* je morao biti napušten jer je bio previše oštećen. Da ga zamjene, pirati su zarobili bogati nizozemski robovlasnički brod. Nakon toga su zaplovili prema otoku Princes, danas Principe, portugalskoj koloniji na obali Gvineje. Davis je na brodovima istakao zastave britanske ratne mornarice i dopušteno im je uploviti u luku. Nekoliko dana kasnije, Davis je portugalskog guvernera pozvao na ručak na svoj brod, s namjerom da ga zadrži kao taoca i iznudi otkupninu. No Davis je pozvan kod guvernera na čašu vina prije večere te se iskrcao na kopno. Portugalci su dotada otkrili da su njihovi posjetitelji zapravo pirati i na putu do tvrđave, Davis i njegova pratnja su upali u zasjedu te je Davis ubijen.

Piratima je bio potreban novi kapetan i izabrali su Robertsa. Njegov prvi čin kao kapetana bio je povesti posadu u borbu da osvete smrt kapetana Davisa. Tijekom noi, pirati su se iskrcali na otok i pobili većinu muškaraca i ukravši sve vrijedno što su mogli nositi. Uskoro su zarobili nizozemski brod a dva dana kasnije engleski brod *Experiment*. Dok su na obali uzimali vodu, održano je glasovanje gdje bi trebali zaploviti. Mogućnosti su bile; Istočna Indija ili Brazil i odlučeno je da se plovi za Brazil.

### Brazil i Karibi (srpanj 1719.-svibanj 1720.)

Roberts i posada su preplovili Atlantik i zaustavili se nedaleko nenaseljenog otoka Ferdinando. Proveli su devet tjedana uz Brazilsku obalu a da nisu ugledali nijedan brod. Već su namjeravali otplovit dalje kada su u zaljevu Todos os Santos ugledali flotu od 42 portugalska broda koji su čekali pratnju dva ratna broda naoružana sa po 70 topova koji su ih trebali pratiti do Lisabona. Roberts je zarobio jedan brod i naredo njegovom kapetanu da mu pokaže najbogatiji brod u floti. Ovaj mu je pokazao brod sa 40 topova i 170 članova posade na koji su se Robertsovi ljudi prekrcali i zauzeli ga. Na brodu se nalazilo 40.000 zlatnih moidora, dragulji, kao i križ optočen dijamantima, napravljen za kralja Portugala. *Rover* je zaplovio prema Vražjem otoku uz obalu Gvajane kako bi posada potrošila plijen. Nekoliko tjedana kasnije zaplovili su prema rijeci Surinam gdje su zarobili jednu šalupu. Kada su primjetili brigantin, Roberts se sa 40 ljudi ukrcao na zarobljenu šalupu i krenuo u potjeru, ostavljajući *Rover* pod zapovjedništvom Waltera Kennedyja. Šalupa je bila ostala bez vjetra devet dana i kada se napokon vratila, vidjeli su da je Kennedy otplovio sa *Roverom* i ostatkom plijena. Roberts i njegovi ljudi su preimenovali šalupu u *Fortune* (eng. *Sreća*) i donjeli nova pravila te se zakleli na Bibliju da će ih se pridržavati. 

# Svaki čovjek sudjeluje u rješavanju trenutnih problema, svaki čovjek ima jednaka prava na nmirnice i žestoka pića.
# Svaki čovjek nakon prozivanja, prelazi na zaplijenjeni brod, jer pored udjela u plijenu ima pravo i na dio odjeće.
# Nijednom članu posade nisu dozvoljene igre za novac dok je na brodu.
# Sve svijeće na brodu trebaju biti ugašene do osam sati navećer. Članovi posade koji žele piti nakon tog vremena, moraju to činiti na palubi, pod mjesečinom.
# Svaki član posade je dužan čistiti i održavati svoje oružje kako bi neprestano bilo spremno za upotrebu.
# Nijedan član posade ne smije dovoditi suprugu ili neku žensku osobu na brod.
# Svako nedopušteno napuštanje broda ili položaja u borbi kažnjava se smrću.
# Svaki obraćun na brodu je zabranjen. Sve svađe i razmirice se moraju rješavati na kopnu.
# Nijedan čovjek ne smije napustiti posadu dok svaki član ne stekne imovinu od tisuću funti.
# Kapetan i pomoćnik kormilara dobivaju dva dijela plijena, kormilar, vođa alube i topnici jedan i pol dio, časnici jedan dio i četvrtinu dok obični članovi posade dobivaju jedan dio.

Krajem veljače 1720. susreli su francuskog pirata Montigny la Palissea, na šalupi *Sea King* (eng. *Morski kralj*). 

### Newfoundland i Karibi (lipanj 1720.-travanj 1721.)
### Zapadna Afrika (travanj 1721.-siječanj 1722.)
### Smrt u borbi (veljača 1722.)
## Posljedice
### Blago